उदयपुर। शहर से सटे गांव कानपुर में शनिवार को खेतों में घुसे एक पैंथर शावक को वन विभाग की टीम ट्रंकुलाइज करने में नाकाम रही। आखिर तीन घंटे तक ग्रामीणों और रेस्क्यू टीम से घिरे रहने के बाद शावक ने भूख-प्यास और गर्मी से बेहाल होकर दम तोड़ दिया।
उसका पोस्टमार्टम करने वाले डॉक्टर शक्ति सिंह ने बताया कि वह भूखा और कमजोर था। उसके लंग्स में भी इंफेक्शन मिला। उसकी उम्र करीब सवा साल थी। ग्रामीणों ने बताया कि सुबह करीब 6.30 बजे यह शावक मादा पैंथर के साथ खेत में बैठा था। शोर मचाने पर मादा पैंथर भाग गई, लेकिन शावक झाड़ियों में छिप गया। इस बीच वहां भीड़ जमा हो गई। साढ़े नौ बजे वन विभाग की टीम पहुंची। शूटर सतनाम सिंह ने ट्रंकुलाइज करने की कोशिश की, लेकिन निशाना नहीं लगा।
hin_Deva hin_Deva